User:Khanzada Booli/sandbox

Nisar Ahmed Khanzada Advocate High Court, Author of KHANZADA BOOLI بولی کیا ہے بولی کیا ہے اورعلمائے  لسانیات اس  سلسلہ میں کیا کہتے ہیں۔  "کوئی تو  اسے دریا سے تشبیہ دیتا ہے،کوئی ثقافت کا جزوئے لازم اور کوئی  درخت "۔۔۔  ڈاکٹر جمیل جاؔلبی  فرماتے ہیں کہ " زبان ایک سماجی فعل ہے اس لیے معاشرے کا پورا کلچر بولی کے لیے اپنا مواد جمع کرتا ہے۔ بولی کے ذریعے  سے اس بولی کے بولنے والوں کے مزاج کا پتا چلتا ہے اور فکرو عمل اور تہذیبی یک جہتی کا عمل پیدا ہوتا ہے۔ یہی سبب ہے کہ ایک بولی کو بولنے والے کسی دوسری بولنے والوں کے مقابلے میں کلچر کی سطح پر ایک دوسرے کے قریب ہیں"  ؂       "بولی خود بخود اختیار کردہ آوازوں کا ایک نظام ہے۔ جس کی مدد سے ایک سماجی گروہ کے لوگ دوسرے سے متاثر ہوتے ہیں"۔ " بولی نہ صرف ثقافت کا جزو ہے بلکہ ایک بنیاد ہے" ڈاکٹر نبی بخش بلوچ  نے زبان کو دریا کے پانی سے تشبیہ دی ہے فرماتے ہیں کہ " زندہ بولی کا دریا  اپنی سرحدوں پر ٹھاٹھیں مارتا ہے۔ یا تو اپنے زرخیز پانی کی بدولت قریبی بولی کی آبادی کو آباد کر کے اپنے زیرِ اثر کر لیتا ہے یا اس سر زمین کی اصل صورت بدل دیتا ہے" بلرم فیلڈ کا خیال ہے کہ "ہر ایک قوم زبان کے عمل سے ہی بنتی ہے" اگر خان زادہ بولی کا جائزہ لیں تو معلوم ہوگا کہ ان کی بولی میں ٹھیٹ ہندی کے الفاظ بکثرت ملتے ہیں جو اس کے قدیم ہونے کا بین ثبوت ہے۔ یہ پُرانی  اردو،  اب  اس قوم کے بزرگوں کے دل  و  دماغ میں اس قدر  رچ بس چکی  ہے کہ اب  تک  ان کی زبانیں  جدید اردو سے مانوس نہیں ہوئیں۔   گھروں اور برادری  میں نہ صرف بزرگ مرد  و  خواتین یہ خوب صورت اردو بولتے ہیں بلکہ نئی نسل بھی اکثر و بیشتر اردوئے قدیم سے لطف اندوز ہوتی  نظر آتی ہے۔ تاہم وقت کے ساتھ ساتھ  یہ بولی اپنے ارتقاء کی جانب رواں دواں ہے۔ گو کہ ارتقائی عمل ایک نیک شگون کی علامت ہے تاہم ذیلی اثرات مہلک ہوتے ہیں۔ بالکل اسی طرح جیسے کمپیوٹر کی ایجاد بہت ساری مشکلوں کو تو حل کردیا تاہم اس کے ساتھ ساتھ بے تحاشا  لوگوں کو بے روز گار کردیا۔ اسی طرح اگر بولی کو محفوظ نہ کیا گیا تو   ارتقائی مراحل طے  کرتے ہوئے ہمیشہ ہمیشہ کے لیے  اپنا وجود کھو دیتی ہے۔ ڈاکٹر رؤف پاریکھ رقم طراز ہیں ؛ "اردو کا ایک ڈائیلیکٹ(Dialect ) ، علاقائی روپ یا اردو کی علاقائی تحتی بولی ہے۔ یہ اردو کی ایک ذیلی شاخ ہے جس کے بولنے والوں کو آپس میں تو کسی لسانی اختلاف کا احساس نہیں ہوتا لیکن دوسرے علاقوں کے اُردو بولنے والوں کے لیے یہ ایک الگ طرح کی اُردو یا اُردو کی علاقائی بولی ہے۔ ڈائیلیکٹ یا تحتی بولی کی تعریف یہی بیان کی گئی ہے کہ یہ کسی زبان کی وہ شاخ ہے، جس کے بولنے والوں کو آپس میں کسی لِسانی اختلاف کا احساس نہیں ہوتا۔  ہر ڈائیلیکٹ کی مزید علاقائی شکلیں یا تحتی روپ ہوتے ہیں، جنہیں ذیلی بولی یا سب ڈائیلیکٹ  (Sub-Dialect) کہتے ہیں         آگے چل کر پاریکھ صاحب مزید لکھتے ہیں کہ "البتہ میواتی کے بارے میں ایک رائے یہ بھی ہے کہ یہ راجستھانی کی ایک شاخ ہے۔ راجستھانی بھی اُردو کا ایک ڈائیلیکٹ ہے اور اس کی ذیلی بولیاں یا سب ڈائیلیکٹ بھی ہیں۔ جنہیں جان بیمز نے "راجپوتانہ کے راجپوت ڈائیلیکٹس" یا راجپوتی بولیاں لکھا ہے۔ ان میں ایک مارواڑی ہے جو جودھ پور، جیسلمیر، بیکانیر،اجمیر (شریف)، جے پور اور پالن پور وغیرہ میں بولی جاتی ہے۔   میواتی بولی،  الور، بھرت پور کے شمالی و جنوبی حصوں کے علاوہ  دہلی کے جنوبی علاقے گڑ گاؤں میں بھی بولی جاتی ہے۔ " خان زادہ اور دیگر بولیاں: خان زادہ کا دیگر بولیوں سے موازنہ کیا جائے تو بجا طور پر  خان زادہ، قائم خانی، مارواڑی اور میووں کی بولیاں صرفی اور نحوی اعتبار سے باہم  کافی حد تک نہ صرف  ملتی ہیں بلکہ جغرافیائی اعتبار سے مذکورہ بولیاں  ایک دوسرے کے ساتھ مربوط لگتی ہیں  ۔نیز سندھی بولی کے ساتھ تو خان زادہ کا چولی دامن کا ساتھ رہا ہے۔ اس ضمن میں ڈاکٹر عنایت حسین لغاری صاحب  لکھتے ہیں کہ" راجستھانی اور سندھی بولی کا مزاج ملتا جلتا ہے ۔ سندھی بولی اور راجستھانی صوتی اور نحوی اعتبار سے بہت قریب ہیں"  ۔    بولی انسان کے جذبات اور احساسات کی عکاسی کرتی ہے۔ علاقہ میں رہن سہن،  جغرافیائی و سیاسی حالات پر نظر رکھنا بولی کے ذریعہ ہی ممکن ہے ۔    موجودہ سندھی بولی کے ساتھ دیگر بولیوں کے علاوہ میواتی بولی بھی بہت قریب ہے اور ان دو بولیوں میں تہذیبی، تمدّنی اور لسانی ہم آہنگی پائی جاتی ہے۔    خان زادے بھی   چوں کہ تقسیم سے قبل ان ہی علاقوں میں زیادہ تر آباد تھے اور مدتوں حکومت کرتے رہے۔    خان زادہ، سندھی، مارواڑی، میواتی، قائم خانی بولیاں سب ڈائیلیکٹس ہیں۔  مگر خان زادہ بولی کو ہنوز سب ڈائلیکٹ تسلیم نہیں کیا گیا۔ بلکہ اسے میواتی ہی سمجھا جاتا ہے، جب کہ خان زادہ بولی اپنا الگ سے وجود رکھتی ہے۔ اس لیےخان زادہ بولی کوراجستھانی کے سب ڈائیلیکٹ کی حیثیت سےتسلیم کرنا ہوگا۔ درحقیقت جیسے جیسے لوگ ایک سے دوسری  جگہ ہجرت کرتے ہیں تو ان کی بولی میں واضح تبدیلی  رونما ہونا فطری عمل ہے  بالکل اسی طرح   سب ڈائیلیکٹ بھی اسی رفتار سےبدلتے رہتے ہیں،  تبدیلی کا یہ عمل ہمیشہ جاری و   ساری رہے گا۔  سب ڈائیلیکٹس کی تعداد  متعیّن نہیں  کی جاسکتی    ۔ بولی اور گردشِ زمانہ: خان زادے مختلف ادوار میں حکومت بھی کرتے رہے اور بعد ازاں   غربت و افلاس  اور فاقہ کشی  کی زندگی بھی بسر کرتے رہے ہیں ، ان کا ذریعہ  مُعاش  یا تو کھیتی باڑی ہوا کرتا تھا یا فوجی ملازمت۔ ۔۔۔اس سلسلہ میں صاحبِ  مرقع میوات رقم طراز ہیں کہ "خان زادوں نےاپنی معاش کے  لئے (لیے)   دو  ذریعہ (ذریعے) مقرر  کئے  (کیے) تھے اول فوجی خدمات، دویم جاگیرات۔ لیکن چھتریوں کے قدیم دستور کے مطابق زراعت کا کام کاج انپے ہاتھ سے کرنے میں یہ لوگ کسرِ شان سمجہتے (سمجھتے )تھے۔"       ٹاڈ بھی کچھ اس طرح لکھتے ہیں،  "راجپوتوں نے جاگیرات چھن جانے کے بعد مجبوراً ہل ہاتھ میں لیا۔ کیونکہ (کیوں کہ) وہ فی نفسٖہ کھیتی باڑی کو اپنی حقارت کا  باعث جانتےتھے۔ مگر پیکارِ مباش کے خیال سے اور اوقات بسر  کی فکر میں کاشتکاری (کا شت کاری)  کو ہی اپنا شغل بنایا۔ ورنہ راجپوتوں کے اندر  ہل جوتنے سے ان کی سات پشتوں  تک کو داغ  لگ جاتا ہے۔ چونکہ  (چوں  کہ)  ان کی رگ و پوست میں بزرگوں کا خون دوڑتا تھا۔ اس لئے (لیے) وہ زمین جوتنے کی حالت میں بھی بدن پر ہتھیار سجے رکھنا اپنا قومی فخر جانتے تھے۔"   بڑے بڑے  اور کلیدی عہدوں پر فائز رہنے کے بعد خان زادوں کو نا مساعد حالات کا سامنا کرنا پڑا۔  تاہم  انتہا  درجے کی غربت کے باوجود بھی یہ قوم بے حد خود دار  واقع  ہوئی ہے۔اس قوم نے  کبھی بھی اپنی عزّت اور انا پر سودے بازی نہیں کی۔ یہ محبت کرنے والی قوم ہے،  یہی وجہ ہے کہ اس قوم کے بزرگ طویل عرصہ گزرجانے کے باوجود بھی اپنے علاقے کو بڑی چاہ سے یاد کرتے ہیں۔ اور اسی بولی  کو اپنائے ہوئے ہیں۔ "اصل" کو فراموش کردیا تو ارتقاء کی عمارت دھڑام سے گر پڑے گی: ڈاکٹر عزیز انصاری جان بیمزکے حوالے سے لکھتے ہیں۔      جو لوگ ایسے علاقوں میں بستے ہیں جہاں وہ زبانیں بولی جاتی ہیں، جن پر ابھی تک تحقیقی کام نہیں ہوا وہ اپنے ضلعوں کی مقامی بولیوں کا مطالعہ کر کے اور انھیں پیش کر کے لسانیات کی بڑی خدمت انجام دے سکتے ہیں۔ یہ بولیاں بڑی تیزی سے مٹتی جارہی ہیں، اور خطرہ ہے کہ چند سالوں میں بالکل نا پید ہوجائیں۔ اس لیے بے حد ضروری ہے کہ مٹنے سے پہلے انھیں لکھ لیا جائے اور ان سے جتنی مدد حاصل کی جاسکے حاصل کر لی جائے۔" ہمارا  المیہ  یہ ہے کہ جب ہمارےبزرگ،  بچوں کے سامنے اپنی اصل زبان بولتے ہیں تو ہمارے بچے جو نئی تہذیب کے لبادے میں ملفوف ہوکر رہ گئے ہیں سنجیدگی سے سننے کے لیے تیّار نہیں ہوتے، جو ایک خطرناک بات ہے۔ہمارے بزرگوں کی زبان "اصل" ہے اور ہمارے بچّوں کی زبان "ارتقاء"۔ ہم ہر وقت ارتقائی کیفیت میں رہتے ہیں۔ اس لیے ہمیں ارتقائی کیفیت میں رہتے ہوئے "اصل" کو بھی فراموش نہیں کرنا ہے۔ اگر ہم نے "اصل" کو فراموش کردیا تو ارتقاء کی عمارت دھڑام سے گر پڑے گیَ۔ ڈاکٹر محمد یوسف خشک رقم طراز ہیں، " علم لسانیات سے واقف حضرات یہ اچھی طرح جانتے ہیں کہ  زبان جان دار ہے۔ جس طرح معاشرہ، مزاج اور لوگوں کے استعمال میں آنے والی اشیاء ، نسل در نسل، تبدیل ہوتی ہیں اس طرح زبان بھی وقت کے ساتھ اپنے مزاج کو تبدیل کرتی ہے۔ جس کی وجہ سے اس میں پرانے الفاظ ختم ہوتے رہتے ہیں اور نئے الفاظ جنم لیتے رہتے ہیں۔" یہی صاحب آگے چل کر لکھتے ہیں کہ " دنیا میں ایسی کوئی زبان نہیں جس میں الفاظ مرنے اور پیدا ہونے کا سلسلہ نہ ہو۔ لیکن مرنے والے الفاظ کی تعداد زیادہ اور پیدا ہونے والوں کی کم ہو تو جس طرح اقوام ختم ہو جاتی ہیں اس طرح زبانیں بھی اپنا وجود کھو بیٹھتی ہیں۔" دو جڑواں بہنیں: خان زادہ بولی میں بہت سے ایسے الفاظ ہیں جو ان ہی معنوں میں سندھی میں بھی استعمال ہوتے ہیں عین ممکن ہے کہ یہ الفاظ سندھی سے خان زادہ بولی میں منتقل ہوئے ہوں۔ اس سے بھی خان زادہ بولی  کی قدامت کا ثبوت ملتا ہے۔  اسی طرح خان زادہ،   عباسی، رانگڑ، قائم خانی، میئو، مارواڑی ، راجستھانی  بولیوں میں بہت سے بنیادی الفاظ باہم مماثلت رکھتے ہیں۔  " راجستھانی  اور اردو کی مماثلت کے  بارے میں ڈاکٹر عزیز انصاری کچھ اس طرح لکھتے ہیں کہ در اصل دونوں زبانیں جن میں ایک پرانی اور ایک نئی ہے۔ بّرِ صغیر میں پیدا ہوئیں، بڑھیں اور پلیں۔ اردو چوں کہ قدیم زبان کی ترقی یافتہ شکل ہے،"    آگے چل کر یہی صاحب لکھتے ہیں "راجستھانی ایک اندرونی علاقے کی بولی ہے جو دشوار گذار راستوں، پہاڑوں، ریگستانوں اور ندی نالوں کی سرزمین ہے۔ اس کا نہ کوئی علیحدہ رسم الخط ہے اور نہ کوئی ادبی حیثیت۔۔۔    کسی قوم کی بولی کا تعلق علاقہ کی تمام دیگر بولی جانے والی زبانوں، لب و لہجہ، ادائیگیٔ الفاظ، رہن سہن ، معاشی حالات اور تعلیم و تربیت پر منحصر ہے۔ چوں کہ خان زادہ قوم کا تعلق میوات سے تھا، جہاں تعلیمی درس گاہیں نہ ہونے کے برابر تھیں۔ اور اس قوم کے پاس اتنے وسائل بھی نہیں تھے کہ اپنے بال بچّوں کو کسی دوسرے شہر بھیج کر  اُنھیں تعلیم دلواتے۔ یہی وجہ  ہے کہ وہ  فوجی خدمات کے علاوہ  سول سروسز میں نہ آسکے ۔تعلیم نہ ہونے کی وجہ سے ان کی بولی پر بھی مضر اثرات مرتب ہوئے، جو ایک فطری امر ہے۔ جب خان زادوں کو ہوش آیا تو کافی دیر ہو چکی تھی۔ مولوی شرف الدین احمد شرفؔ        مزید  لکھتے ہیں کہ " فکرِ معاش سے مجبور ہو کر بہت پشیمانی کے بعداس آخیروقت میں خان زادوں کو بھی  مروجہ تعلیم کی طرف جُھکنا ہی پڑا۔" گو کہ خان زادوں کا تعلق میوات سے ہے تاہم  حالات کے پیش نظرمعقول تعداد میں خان زادے دیگر صوبہ ہائے ہندوستان کو ہجرت کر گئے، جن کی بولی اور رہن سہن میواتی خان زادوں سے کافی بہتر ہے۔ تاہم راجستھانی، اردو،  ہندی، میواتی اور خان زادہ بولی کے بہت سے ایسے الفاظ ہیں جن کی ادائیگی اور لہجہ  باہم ایک جیسا ہے۔ اگرچہ راجستھانی کا مزاجی تیکھا ہےمگر اردو کا شستہ،  جب کہ مزاج کے اعتبار سے میواتی اور خان زادہ بولیاں معتدل ہیں۔  ، نیز عباسی، شیخ، سید، اور دیگرذاتوں سے متعلق  میوات میں رہنے والے  لوگ سب میواتی کہلاتے ہیں۔ جس طرح سندھی، پنجابی، پٹھان وغیرہ۔ خان زادوں کا اصل وطن میوات ہی تھا اس لیے میواتی بولی اور خان زادہ بولیاں دو جڑواں  بہنوں جیسی حیثیت رکھتی ہیں۔ یہ امر افسوس ناک ہے کہ ان دونوں بولیوں کی اصلیت آہستہ آہستہ ختم ہوتی  جارہی ہے ۔ اس سے پہلے کہ یہ دونوں بولیاں مکمل طور پر ختم ہوجائیں ان پر تحقیقی کام ہونا بہت ضروری ہے۔ جان بیمز کے اس قول سے انکار ممکن نہیں کہ اگر زبانوں کو ضابطہ تحریر مین نہ لایا جائے تو یہ اپنا وجود کھو بیٹھتی ہیں ۔ اب بھی وقت ہے کہ خان زادوں اور میئوں کو اپنی زبان کو ختم ہونے سے  بچا یا جائے اور ان بولیوں پر بھر پور انداز میں کام کیا جائے۔ یہ کہنا کہ میواتی بولی یکسر اپنا وجود کھو چکی ہے۔ نامناسب ہوگا۔  دراصل اگر تقابلی جائزہ لیا جائے تو بے شمار الفاظ ایسے ہیں جو راجستھانی، اردو، میواتی اور خان زادہ بولیوںمیں ہر لحاظ سے ایک جیسے ہیں۔ تاہم اگر کہیں تخصیص بھی ہے تو راجستھانی  میں اکثر الفاظ کے آخر میں "بو" لگتا ہے۔ میواتی میں  " میرے اور تیرے" کے بجائے" تُو کو اور تیرو" "اس کو اور اُن کو" کی بجائے  "وا کُو اور واں کُو"  بولتے ہیں      خان زادہ بولی  میں الفاظ کے آخر میں  ، نے، ں، تن، ڑں،  و، یو، تو، تیرو، اس کو، ان کو، واکو، واں کو  کی اضافت ہے۔ جیسے ہییاں، ہوآں، واں، مردن، بانڑ، جایو، وغیرہ ۔ جب کہ میواتی کی  مذکورہ  اضافت خان زادہ  بولی میں بھی کہیں کہیں مستعمل ہے۔ اور یہ دونوں بولیاں اپنےمسلسل ارتقاء کی جانب سفر کر رہی ہیں۔ اندر سبھا کے گیتوں کی زبان خان زادہ بولی سے کافی متاثر ہے جیسے کھبر (خبر)، کھاتر (خاطر)، اکھتر (اختر )،  تکھت (تخت)، سُرکھ (سرخ) کھوب (خوب)، کُھس (خوش)، کھاک (خاک)، جرا (ذرا)،حجرت (حضرت)، جرد (زرد)،نجر(نظر) عجّت(عزّت) گجب (غضب)، جور(زور)، عرج (عرض)، مجا (مزا)  ؂۵۹  موری (میرا)، توری(تیرا)،مورے(میرے)، تمھرے (تمھارے)، موپر(مجھ پر)، ھمری(ہماری)، مو سے (مجھ سے)، کوؤ (کوئی)،کہکا (مجھ کو)، کاھوکی (کسی کی) اور موھے ( مجھے) سندھی بولی بھی راجستھانی، خان زادہ اورمیواتی بولیوں سے قریب تر ہے۔ سندھی میں الفاظ کے آخر میں "ڑیں" کثرت سے استعمال ہوتا ہے۔ یہ الگ بات ہے کہ سندھی حروف تہجی میں ڑیں کے لیے  الگ لفظ   (ڻ) ہے۔ راجستھانی، خان زادہ، میواتی اور سندھی کے بہت سے ایسے الفاظ ہیں جو ادائیگی اور معانی کے اعتبار سے باہم مماثلت رکھتے ہیں۔ جیسے، ۔ راجستھانی، خان زادہ، میواتی میں پانڑیں، رانڑیں، کہانڑیں، سندھی میں  پاڻي (پانی)، راڻي (رانی)، ڪهاڻي (کہانی)   وغیرہ۔ یہ حقیقت ہے کہ خان زادہ بولی کے بہت سے الفاظ کے  معانی لغوی معانی سے متصادم ہیں۔ اس لیے اگر اس بولی کو لغت کی ترازو میں تولا جائے تو  بے سود ہوگا۔ خان زادہ بولی کے نمونے: ہیلی کوپٹر: ییک (ایک) دن دادا ہے جا، کے گاؤں سو (سے)ییک ہیلی کوپٹر گُجرو(گزرا)۔ جب گاؤں کے لوگن (لوگوں) نے اسے دیکھو (دیکھا) تو لوگن کَو جتھو (ہجوم) 'دادا ہے جا' کے پیے (پاس) گیو  (گیا)کہ کہا (کیا)گجب (غضب) ہو گیو (گیا)  کہ ای (یہ) مسین (مشین) اگّاس (آسمان) کُو (کو) چڑھی جاوے  (جائے)ہے پتو  (معلوم)نہیں کہا (کیا) ہے۔ 'دادا ہےجا' توئی (تو ہی) بتئیو (بتا) ای (یہ) کہا  (کیا) ہے۔ 'دادا ہے جے' نے اپڑیں (اپنی) ناڙڙڑ (گردن) اونچی کری   اور  بولو  (بولا)کہ ای (یہ) تو کوئی  مسلوئی (مسئلہ ہی) نہ  (نہیں) ہے۔ چلو چھورو (لڑکو) اپڑیں ڙڙ (اپنے) گھرن (گھروں)  سو (سے) چھاج لی(لے)  آؤ ۔اور پہاڑپے (پر) چڑھ جاؤ۔ پھر توڙ گاؤں  کا(کے) چھورا (لڑکے) چھاجن سودو (سمیت) پہاڑ اوپر چڑھ گئے اور دادو (دادا) بھی   چڑھ گیو (گیا)۔دادو (دادا)حکم کرنڑ (کرنے) لگو(لگا) کہ چھاجن (چھاجوں) کُو اپنے ہاتن (ہاتھوں) سو (سے)باند(باندھ) لو اور پہاڑ سو (سے) کُود پڑو۔ ای سنڑ (یہ سُن) کے جا مَرَد (باہمت) جوان جمان (جوان) چھورے (لڑکے) چھاجن (چھاجوں) کُو ہاتن (ہاتھوں) میں باند (باندھ) پہاڑ سو(سے) کود پڑے ۔ جب  گھنڑوئی (کافی) سمے (وقت)  بیت گیو (گیا) تو بڈے بو ڈین  (بڑھے بوڑھوں) نے پوچھو (پوچھا) کہ دادا کہا (کیا)  ہو گیو (گیا) چھورا (لڑکے) واپس نہا یا (نہیں آئے)۔ دادو (دادا) بولو (بولا)ہم نے تو اُڈا  دیو (اُڑوا دیا) ،  اُنن (ان کا) کو  جب  ،دل کرے گو (گا) واپس آجاوَن  (آجائیں)گے۔ ہاتی: دادا ہے جا ییک دن جنابرن کی پیڑی دیکھن(ڑیں کی آواز) لُو گَیو۔ ہو آن ای ہاتی دیکھو۔ دادا ہے جا کی سمج میں نا آیو کہ ای کون (ڑں) جو جنابر ہے۔ دادو ہاتی کُو گور سو دیکھن(ڑں) لگو وا کے مالک نے سوچو کے دادو ہے جو کام کو مانس (ڑں) ہے ای جرور کیمت بڈھواوے گو۔ ہاتی کے مالک نے دادی کُو ییک بیسی دان کردی۔ پر دادو گھڑی گھڑی ہُون چکر لگان (ڑں) لگو۔ مالک نے  دادے سو  ای بات کہی کے دادا توئے کہا ہو گیو۔ دادو بولو بھلا مانس میں سوچوں  ہوں کے اس کو مھوں کے طرپھ ہے۔ موئے تو آگے پیچھے پونچی پونچ نجر آوے ہے۔ خان زادہ لغت: آجار (تکلیف، پریشانی)، آسنڑ(بیٹھنی کی جگہ، آسن)، آلکس ( سستی، غفلت ۔۔ ارے چھورے  اتنا آلکس اچھا نہ ہے)، آلن  (بیسن یا آٹا جو ساگ میں ڈالتے ہیں ۔۔۔ اماں آج دال آلن کا ساگ تو بنا دیو)، آویں (  آئیں)، ا ٓدھ  (آدھا،   سندھی میں "ادھ" کے معنی آدھا ہی ہے)، آڈے  (سامنے آنا، مداخلت کرنا)،  آنکھوںمیں ٹٹّی بندھ گئی (نظر کمزور ہونا، آنکھوں میں جالا آجانا)، اُپاڑ(سرخ گرمی دانے )، اُپاڑنا (اُکھاڑنا)،اپنے لئیں  (اپنے لیے،  اپنے لئیں تو " اتنائی" (اتنا ہی) بہت ہے)، اتپھاق (اتفاق ، میل محبّت)، اُتل پُتل ( ۱۔ اُلٹ پلٹ کرنا، ۲۔ بار بار چیک کرنا، ۳۔ تتّر بتّر کرنا۔ ۴۔اُکھاڑ پچھاڑ کرنا۔ سندھی میں اُتھل پُتھل کہتے ہیں)، اٹکل (اندازاً ، تخمینہ، سندھی میں بھی اٹکل بولتے ہیں اور معنی  بھی یہی ہیں ۔۔۔ تینے تو سارے کام اٹکل سوئی کرے ہیں)،  اَٹھالا (فارغ، نکمّا، بے روزگار)، اُٹھ بیٹھ (آنا جانا، دوستی)، اٹھوانسا (۸ ماہ  میں بچے کی پیدائش)، اجیرنڑ  ( مشکل،  تکلیف د ہ), استاج جی، استاجی (معلم،  پڑاھانے والا استاد)، الائی  (گرمی دانے، سندھی میں ارائی ۔۔۔کھُجا کھُجا کے بُرا حال ہوا جائے ہے،  الائی تو مار دے)، الگنی  (رسی جو کپڑے سکھانے کے لیے باندھی جاتی ہے۔۔۔  بی بی کپڑے دھو لیے تو  الگنی پے سکا  (سکھا)  دے)، اُلانڈنا (پھلانگنا، اوپر سے گذرنا، کراس کرنا۔ امجد نالی اُلانڈ کر چلا گیا)، ال ٹپّو (۱۔انداز ے سے، ۲۔خیالی ۔۔۔نجیر  ال ٹپّو پڑھ  را ہے)،  اُللنا (   ۱۔گِرنا۲۔اُلٹنا، ۳۔ضائع ہونا ۔۔۔ صُبے (صبح) سو (سے)  اللا پڑا ہے کام کاج تو کرلے)، اُلھانا (شکایت کرنا، دُکھ کرنا)،  انساپھ (انصاف ، صحیح فیصلہ)، انڑ بنڑ ( لڑائی، دل کا میل، غلط فہمی)، اُنڑ تیس(  ۲۹ کا عدد، تیس میں ایک کم)، اَنڑ سمجھ( نا سمجھ، نا بالغ بچہ، نادان، بے وقوف)، اُنڑیندا   (   جو رات بھر سویا نہ ہو)، انڑ گڑنت ( بے شمار، لا تعداد)، انڑ مول ( بیش قیمت، بے حد قیمتی)، انگ (بدن)، اُنگل (انگلی، انگلی کے برابر (دو اُنگل دھڑی  (کپڑے کا ٹکڑا)  کاٹ لے)، انگوچھا(سندھی میں بھی بولتے ہیں، ۱۔ چھوٹا  رومال ،  ۲۔ بدن پونچھنے کا چھوٹا کپڑا) ، اَنیتی ( شرارتی، زیادتی، پریشان کرنا)، اواج (آواز،  پُکار)، اُوپلے   تھیپنا "تھے پ نا"  (۱۔گوبر سے اُوپلے بنانا،   ۲۔جلانے کے لیے سُکھایا ہوا گوبر) ( ڈوبی کام کرن والی گوبر بھی نہ تھیپ کے گئی)، اوچھا(۱۔چھوٹا، ۲۔گھٹیا ،  کم ظرف (تُو تَو بہت بڈا  اوچھا آدمی ہے)، اَونڈا (اَوں ڈا ۔۔  گہرا، ای کووا (کنواں) اونڈا بہت ہے)، اَوڈھالنا (دروازہ بند کرنا۔مقفل نہیں کیا جاتا)، انّیائی (نا انصافی، زیادتی، کوئی کام نہ کرنا۔ ا نتہا پسندی)، بارہ بفات (۱۲ ربیع الاول،عید میلاد النبی صلی اللہ علیہ وصلّم)، باڑ (احاطہ، آڑ )، بافتہ  (سندھی میں بھی مستعمل ہے، سوتی کپڑا )،   باؤ سُول (باؤگولا، ریحی درد)، باس(بو، سڑاند، بد بو، نا خو ش گوار بو)، بالک (معصوم بچہ،  مرید، مصاحب، چیلا)، بانڑ (ب ا ں ڑ ں۔۔۔ بان،  چارپائی بُننے کے لیے، سندھی میں "وانڑ' پولتے ہیں ) ،بائنٹے(  بائں ٹے  ۱۔پانۡو  یا ہاتھ کے پٹھےکھچ جانا، ۲۔  اکڑنا  ۔۔۔ میرے سہجادے پاؤں داب دے بہت بائنٹے آرے ہیں )، برانڈا (فارسی لفظ  برآمدہ  کی بگڑی ہوئی شکل  ۔۔۔۔بارس (بارش)  آری (آرہی)  ہے کھٹولا برانڈے میں کردے)، بھاگوان (خوش قسمت ۔۔۔ اری بھاگوان چھوٹو کی  کھیر (کھ ے ر)[خیر] کھبر [خبر]بھی لی ہے ابھی تک نا آیا ہے) (ابھی تو سادی میں گھنے ای دن پڑے ہیں،  پر بھانڈ ابھی سُو [سے]  ،ای [ہی]  آگئے)، بتئیو/  بتا یو (بتانا )، بُھتیرا ( (بھُ ت ے ر ا)   ۱۔ بہت، ۲۔ کافی ۔۔۔ اسے بھتیرا سمجایا  پر اُو سمجائی نا)، بھتر/  بِھیتَر (اندر   ۔۔۔ بھیتر آجا باہر تو بڈی [بڑی]  ٹھنڈ ہے)، بٹّا لگانا  (نقص نکالنا، عیب نکالنا، الزام تراشی)، بٹّی " بَ ٹ ٹ ی"  (  ٹکیہ۔ صابن کی بٹّی)، بَجَن کُو (  بجنے کو)، بچپنڑ (  بچپن، نا بالغ، ۱۸ سال سے کم عمر کا بچّہ)،  ِبدائی یا بِدا (  وِدَاع    ۱۔رخصتی،  ۲۔خان زادوں کے ہاں عموماً دلھن کی رخصتی کے لیے استعمال ہوتا ہے)، بڈھ گیا (۱۔سامان ختم ہو گیا ،  دسترخوان بڑھا دو  دسترخوان سمیٹ کر رکھ دو)، بَڈھائے (  بڑھائے )، بڈھوتری   (منافع)، بڈی، بڈا (  بڑی، زیادہ، انتہائی ۔۔۔ آج بڈا جاڈا  [جاڑا]ہے  ۔۔۔   تو بڈی  نچاؤلی [شریر] ہے)، برپھ (برف)، بَڑنا   (۱۔داخل ہونا ، ۲۔گھُسنا)، بھڑبھونجا(  ۱۔بھاڑ جھونکنے والا ۲۔اجناس ،چنے، گندم، کو بھوننے والا )،  بسورنا  (۱۔ منہ بگاڑنا، ۲ ناراضگی۳۔ رونے کی تیّاری)، بُسنا (۱۔خراب  ہونا،۲ ۔کھانے میں بو ،  یا کھّٹا پن آنا، ۳ ۔جھاگ آنا)، بَفا (  سر کی خشکی ۔۔۔۔ مالس کردے سِر میں  بفا ہوگی ہے)، بگچی ( بُقچی  ، پوٹلی۔  نگوڑی بُگچھی میں سُو چھالیا نکال دے)، بَل (  زور)، بَلَگَم ( بلغم)، بِلاند (۱۔بالشت، پیمائش کے پیمانے  طور مستعمل)، بُورا (۱۔باریک چینی، ۲ ۔ چینی کی کڑک چاشنی کو گھوٹتے  ہیں)، بہوڑا (۱۔ دوسری باردُلھن کی رخصتی،    ۲۔ رسمِ سلام)، بُہونی ([بُ ہُ و ن ی]  صبح کے وقت دُکان کھولتے ہی پہلی کمائی   ۔۔۔ سندھی میں انھی معنوں میں مستعمل ہے)، بھات (اُبلے ہوئے چاول [سندھی میں بھّت کھانے کو بولتے ہیں] ،  شادی بیاہ کی ایک رسم جو نانا، ماموں کی طرف سے ادا کی جاتی ہے)،  بھاگوانڑ(بھاگوان، نصیب والا)، بھادو(ں)کی گھام (بھادوں کی گرمی ۔۔۔بھادو کی گھام سو میرا جسم پک گیا)، بھبوت (  ۱۔ امام باگاہ کی راکھ ۔۲ ۔بزرگوں کا عقیدہ  کہ ۷ سے ۱۰ محرم  تک محض بھبوت لگانے سے  شفایابی ہو تی ہے (بزرگ اس عقیدہ کے پابند تھے اب تقریباً متروک ہے، ۳۔ راکھ جو سادھو، انپے بدن پر ملتے ہیں   بھبوت رمانا  ۔۔۔بھبوت ملنا)،  بھبولا، بَگولا ، (ہواکاچکّر)،مشہورہے کہ اس میں جن/بھوت ہوتے ہیں) بھڑ بھڑا (  ۱۔دل کا صاف، دل کی بھڑاس نکالنے والا ۲۔ فضول بات کرنے والا   )، بھو بھل،بھوبَل  ( گرم راکھ۔  بھبُھلانا گرم راکھ میں دبا دینا)،   بَھرَم  ( ۱۔ عزَّت،۲۔ بھروسا)، بھونٹا، بھونٹی (کُند، جس کی دھار تیز نہ ہو)، بَھیٹ یا بھینٹ (   بھ ے ٹ ۱۔ صدقہ، نذرانہ، ۲۔ تعزیہ جس گھر کے سامنے سے گزرتا ہے   اس وقت حسبِ توفیق کچھ رقم ہدیہ کی جاتی ہے ۔۔۔ تعجیا  گھر کے سامے سو گُجر را ہے بھیٹ  دے، دے)، پانڑیں (  پانی)، پٹاکا (  پٹاخہ)، پَر سال  ( گذشتہ سال، سندھی میں بھی مستعمل ہے) ، پڑوار (پروار، خاندان)، پوٹ  (گٹھڑی)، پوچھڑی (آخری سرا، دُم، سندھی میں بھی اسی طرح مستعمل ہے)، پھنڑں (سانپ کا پھن)، پھونکڑیں پھاگنڑ (پُھکنی،  پائپ جس کے ذریعہ آگ جلانے کے لیے پھونک مارتے ہیں)، پھریرے (اُبلے ہوئے  چاول، اصلی گھی اور بورا ، یا چینی کے ساتھ کھائے جاتے ہیں۔ خان زادوں کے ہاں بیاہ شادی کے موقع پر دال ڈال کر بھی کھاتے ہیں)، پکھال (   چمڑے سے تیار کردہ پانی  کا  مشکیزہ یا مشک ۔ سندھی میں لفظ پکھالی    پکھال سے ہی لیا گیا ہے)، پھُریری(جھُر جھُری آنا، رونگٹے کھڑے ہونا)، پُکھتا(   پُختہ)، پنّا پن نا  (  ۱۔کچے عام/کیری اور گڑ  کا شربت  ، ۲  ۔گرمی کے لئے اکسیر  ۳۔ کاغذ)، پُوڑے (پوئے ۔۔۔میٹھے پکوڑے ،آٹے سے تیّار کردہ ،عمومًا شادی کے موقع پر  برادری میں پوڑے تقسیم کیے جاتے ہیں،  برسات میں بھی پوڑے پکوڑےکھائے جاتے ہیں)، پَلینڈھی (مٹکے رکھنے کا اسٹینڈ)، پینک (پیں ک   محرم پاک میں تعزیہ کے سامنے ہرا لباس پہن کر کودا کرتے  ہیں   )،    پِھر گیا(۱۔ منکر ہوگیا، ۲۔پاسداری نہ کرنا،۳۔ بے ایمان ہو جانا ۴۔ وعدہ خلافی کرنا۔۔۔ سندھی میں" پھری ویو"کہتے ہیں)، پھیری (  پھ ے ر ی ۱۔سر چکرانا۔۲۔ زمین آسمان گھومتے ہوئے محسوس ہونا، ۳۔ پریشان ہونا۔۔۔ سندھی میں بھی پھیری بولتے ہیں)، پِت نکلنا  ( ۱۔الرجی، ۲کسی کیڑے کے کاٹنےسے ری ایکشن ہونا ۔  سندھی میں بھی اسی طرح مستعمل ہے) ، پِت ڈالنا (قے کرنا)، پسَواں چاول  (اُبلے چاول)، پینڈی (۱۔ سوجی، اصلی گھی، مغزیات سے تیّار کردہ لڈّو ، ۲دلھا/دُلھن کو کھلانے کے لیے)، پنجیری (۱۔زچہ کے لئے خوراک، ۲سوجی،اصلی گھی، سونٹھ ، گوند، چینی اور مغزیات کا مرکب)، پراؤں ٹھا (  پراٹھا)، پنِھانا ( پہنانا)، پھُوٹ ڈالنا  (۱۔جھگڑا کرانا،۲ ۔غلط فہمی پیدا کرنا،۳ ۔منافقت)، پھوڑنا (   ۱۔ توڑنا ، ۲مٹّی /شیشےکے برتن توڑنا)، پَیری ،پے ری  (۱۔ پیر کے نشانات شناخت کرنے کا ماہر،۲ ۔ چوروں کے پیروں کی پہچان۔۔۔سندھی میں بھی بولتے ہیں)،  پھاتیا (فاتحہ، مردے کو ایصال ثواب کرنا)، پیڈھی (   ۱۔ پیڑھی،  ۲۔ پلاسٹک یا بان سے  بُنی ہوئی بیٹھنے کے لئے چھوٹی چوکی)، پچِھانڑ ( ۱۔پہچان، ۲۔شناخت)، پچھواڑا   (   گھر کا پچھلا حصّہ)، پانسَو  (  پ ا ن سَ و ۔۔۔۔   پانچ سو)، پٹک (، پٹخ ،۱۔گرا دینا، ۲۔ رکھ دینا)، پَرلے  ( انتہائی ، بے حد۔  پرلے درجے کا بد معاش،  بڑا بد معاش)، پُور (۱۔ آگ کا الاؤ، ۲۔ خاص طور پر سردیوں میں جلاتے ہیں )،   پور( انگلی کو جوڑ)، پھیپھڑی ، پھیپڑی (  ہونٹوں پر پپڑی جمنا، خشکی، پریشانی) ، پھوکٹ  ،  پھُٹکڑ (  بلامعاوضہ، بے قدرووقیمت)،پتاوا (  جوتے کے تَلے کے اندر چمڑا یا ربڑ ڈالتے ہیں ۔۔۔ سندھی میں پتاوا بولتے ہیں)، پِیہَر، پِہَر  (میکہ، بیوی کے والدین کا گھر)، تلّاپھڑپھڑانا  (۱۔پریشانی،۲گھبراہٹ  ، جب تک بیٹا گھر نا آیا میرا تلا پھڑ پھڑاتا رہا)، تج دینا (  کنارہ کش ہونا، ہاتھ اٹھانا، اپنے آپ پر توجہ نہ دینا)، تلاؤ ( تالاب)، تُو ( آپ ۔ سندھی میں توں مستعمل ہے)، تیل  (  شادی کی ایک رسم اس میں دُلہا،دُلھن کو اُبٹن وغیرہ ملا جاتا ہے)، تیئا/چوتھیئا بخار (۱۔ملیریا،  ۲باری کا بخار جو تیسرے، چوتھے دن آتا ہے)، تے نے (  تونے)، تَور چٹِّا ہونا (  نظر صاف ہونا ،  سُرمہ لگاکے تو میرا تَور چٹا ہوگیا)، تَرَابی (  تراویح)، تربوج  (  تربوز)، تَوائی(  جلدی (کیا توائی پڑی ہے کہ صُبے (صبح) سو  گھسڑ  دبڑ (الٹا سیدھا)  کام  میں کام  کر را  (رہا)ہے)، تُوڑا /تُوڑی (بھوسا)، تول نہ پڑنا (  اندازا  نہ  آنا، موقع کے خلاف کوئی بات کہنا یا کام کرنا، بے وقوفانہ حرکت)، تُرت ( فوراً۔۔۔ سندھی میں تُرۡتۡ کے بھی یہ ہی معنی ہیں)، تالیم( تعلیم)، تابیج ( تعویز)، تیِئا پانچا (  جان چھڑانا، کام ختم کرنا، فیصلہ ہونا، مجبوری میں کوئی کام کر لینا)، ٹانٹ ([ٹ ا ں ٹ] کھوپڑی، گنجا، سر جس پر بال نہ ہوں)، ٹُوب (ٹیوب، نلکی)، ٹینٹوا  ([ ٹے ن ٹ وا] گردن ۔۔۔سُرے کا ٹینٹوا  داب دونگا)، ٹِٹ پونجیا   (غریب ۔۔۔تجھ جیسے ٹٹ پونجیا سے کون بات کرے)، ٹُوک (ٹکڑا، روٹی کا ٹکڑا)، ٹولا ( ۱۔مٹّی کا ڈھیلا، ۲۔گروہ۔۔۔  جنید ٹولا سا مار کے بھگ( بھاگ)  گیا)، ٹھٹّے مارنا (۱۔زور زور سے ہنسنا، ۲قہقہہ،۳مذاق، ۴تمسخر)، ٹھیا ( اڈّا، جگہ، دکان، بیٹھنے کی جگہ)، جا کرے تھا  (جایا کرتا تھا)، جھُلّی (۱۔کپڑے کی جھولی جسے چارپائی سے باندھ کر بچے کھلائے جاتے ہیں، ۲ ۔چھت کا  پنکھا   " کپڑا چھت کے ساتھ باندھ کر رسّی سے کھنچتے ہیں)، جیوڑا  ([ج ے و ڑ ا ] موٹا رسّا)، جاپا   (زچگی )، جونجڑی (۱۔ملگچا پن،  ۲۔جُھری ۳۔ سَلوَٹ)، جُعان جمان (جوان، طاقت ور)، چینچڑی(چیچڑی)، چھَپکا (   ۱۰ محرم پاک کو فجر کے وقت جب تعزیہ امام بارگاہ پر واپس آتا ہے تو سوجی کا حلوہ نیاز کے بعد تقسیم کیا جاتا ہے)، چکلی کھیلنا (باسی شب برأت کو بچیاں کھیلتی ہیں اور بعدا زاں پُلاؤ پکا کر کھاتی ہیں   ، تاہم یہ رسم   متروک ہوچکی ہے )، چیلا۔۔ چ ی لا (نمکین بیسن کی پھلکیاں ، میٹھے چیلے آٹے میں گڑ/شکر ڈال کر توے پر بنائے جاتے ہیں)، چُول (۱۔سوراخ، ۲ لکڑی میں سوراخ کر کے دوسری لکڑی کو اس میں ٹھونک دیتے ہیں،  ۳ چارپائی اور دروازوں کی ٹُھکائی میں عموماً چول کا کام کیا جاتا ہے)، چلس (بڑے ڈول کے ذریعہ کنوئیں سے پانی نکالنا۔ تقسیم سے قبل  انڈیا میں بڑے بڑے ڈولوں کے ذریعے کنویں سے پانی نکال کر  کاشت کاری کی جاتی تھی)، چُپَڑنا (چکنانا، گھی لگانا   چپڑی روٹی   روٹی پر معمولی سا گھی لگانا ۔ چپڑی اور دو،دو)، چوک، چونک (چوراہا، سندھی میں بھی اسی طرح مستعمل ہے)، چَبکا (چُبکا، چٹکا ۔۔۔ زخم کا درد جو انفیکشن یا  پیپ پڑ جانے کی وجہ سے شدید ہوتاہے، ٹیس )، حَسّن حبدا  (یکم سے ۱۰ محرم پاک تک خواتین ماتم کی طرز پر کیا  کر تی تھیں  ۔۔۔ یہ رسم اب متروک ہے)،   دھاپنا (پیٹ بھر کر کھانا، سیر ہونا، دل بھر جانا۔ ان کی بات سن سن کر میں دھاپ گیا )، دِھے لی  ج/  دھلیج  (دہلیز، چوکھٹ، دردازے کے پاس)، ڈُوبا/ڈوبی (۱۔بزرگ خواتین کا اندازِ تخاطب   ۲۔پیار کا انداز )، ڈنڈا پولی (  [درست: ڈنڈا ڈولی] کسی کو ٹانگوں اور بازوؤں سے پکڑ کر اٹھانا )، سامے (سامنے۔  سامے آنا بزرگ کے ساتھ بد تمیزی کرنا۔ بے حجاب۔ سندھی میں سامھوں بولتے ہیں)، سیرنی (شیرینی  ،  مٹھائی، ریوڑی وغیرہ بطور نیاز تقسیم کرنا)، سَرگی ، سرگئی (سرگہی،سحر گہی (فارسی) سحری، صبح، روزہ رکھنے کا وقت )، سانی (  بھوسے میں کھل اور آٹا وغیرہ ملاکرگائے، بھینس کو کھلایا جاتا ہے)، سِکوری (  چراغ جلانے کے لیے مٹی کی  پیالی۔ خان زادوں کے ہاں ۷ محرم کو سکوریوں میں گھی  کے چراغ جلاکر منہدی  چڑھائی جاتی ہیں۔ خواتین بعد ازاں سکوریاں اٹھاتی ہیں اور مراد پوری ہونے پر آئندہ برس ۷ محرم ہی کے دن خشک میوے سے سکوریاں بھرتی ہیں۔ سکورہ  مٹی کا پیالا)، سوبیڑا (۱۔ سالن، ۲بیسن اور ہری پیاز سے تیار کردہ، ۳۔شوربہ نما )، سَانکل (زنجیر والی کُنڈی، دروازہ بند کرنے کے لیے)، سُرے لی(خان زادہ) سُرسُری (ہندی) ایک کیڑا جو گندم کو کھا کر آٹا بنا دیتا ہے۔ خان زادہ میں اسے کھپرا (کَ ھ پ ر ا)بھی بولتے ہیں)، سُوڑنا (  بے صبری سے کھانا، پینا )، سَانج ( شام، مغرب کا وقت)۔  سنجواتی(  مغرب  کے وقت گھر میں روشنی کرنے کو بولتے ہیں۔ بزرگ خواتین کا یہ عقیدہ کہ اگر شام ڈھلے [مغرب کے وقت] گھر میں  مسلسل ۴۰ روز  روشنی نہ کی جائے تو اس گھر میں  بد روحوں کا بسیرا ہوجاتا ہے) ،کُٹانٹ (۱۔ تیز دماغ،۲۔ بد ذوق،۳۔احمق،۴۔ضدّی)، کدی (  کبھی)، کلاوے (۱۔ سرخ رنگ کے سوت کے دھاگے ۲۔ دُلھا، دُلھن کو باندھے جاتے ہیں ۳۔  ۷ ویں  محرم پاک کو ملیدہ اور سرخ دھا گے امام بارگاہ سے نیاز کے بعد تمام اہلِ خانہ گلے میں ڈالتے ہیں اور ۱۰ محرم پاک کو ٹھنڈا کرتے ہیں)، کِواڑ(  دروازہ، دروازے کا پٹ)، کفنی (پینک تعزیہ کے سامنے کودتے وقت ہرے رنگ کا گاؤن پہنتے ہیں)، کُوڑھی (۱۔کوڑھ کا مرض، ۲۔شادی کے موقع پر برادری میں اُبلے چاول اور گھی بورا بانٹنا)، کونڈہ/ کونڈے (۱۔مٹی کا تھال جس میں آٹا گوندھا جاتا ہے،   ۲۔ ۲۲ رجب المرجّب کو حضرت امام  جعفر صادق رَضِیۡ اَللّٰہۡ تَعَاِلیٰ عَنۡہٗ  کی نیاز  ۔۳ ۔کونڈوں کو پوریوں سے بھرتے ہیں۔  سندھی میں مٹی کے تھال کو کونڈا ہی بولتے ہیں)، کَوچ  (پہلو)، کلّا (کَ ل ل ا      گال، خصوصاً گال کا اندونی حصّہ)، کھنس(ک ھُ نّ س (خان زادہ) عداوت، بغض،حسد ۔  اس میں  فریقین انتقام کا ارادہ رکھتے ہیں)، کدی، کدھی (کبھی)، تُمَن، تُمَن نے   ۔۔۔ تُ مَ ن (تم نے)، کھوٹے لگنا (شامت آنا)، گا گا (خالہ، ماں کی بہن)، گھونگنی (گ ھ و ں گ،  ن ی  ۔۔۔    اُبلے ہوئے گیہوں)،  گلیف (گ ل ے ف ۔۔۔  ۱۔ مزار پر چڑھانے کا غلاف، ۲۔چادر  انتہان (امتحان) میں پاس ہون (ہونے) پے میں نے متارے سائیں کا گلیف بولا تھا۔)، گیڈ (گ ی ڈ ۔۔۔ آنکھوں میں  کیچڑآنا، آشوبِ چشم)،   کُھوڑا (۱۔ اچھی اور بُری جنس کو یکجا کرنا، ۲۔سرسوں وغیرہ کی اچھی اور بری کوالٹی کو یک جا کر کے فروخت کرنا)، گپُوڑنا (۱۔ ایسی گفتگو جس میں جھوٹ کی آمیزش زیادہ ہو۔۲۔ غیر ضروری باتیں کرنا۔ ۳۔ چغلی کرنا)، گھنّا پھیری  (خان زادہ گ ھ ن ن ا   پ ھ ے ر ی ۔۔۔ ۱۔ کسی مسئلہ میں   اُلجھ جانا، ۲۔ حل سجھائی نہ دینا ۳۔پریشان ہونا)، لی پا، پوتی (۱چکنی چپڑی باتیں، ۲لگی لپٹی، ۳ منافقت، ۴بے وقوف بنانا)،  لیِّو،لئی یو(لاؤ )، لَپسی / لھپسی (ل ھ پ س ی ۔۔۔ ۱۔ سوجی کا حلوا جس پر دیسی گھی ڈال کر کھایا جاتا ہے۔۲۔ ولادت کے موقع پر سوجی کے حلوہ کی طرح پکوان کا برادری میں تقسیم کرتے ہیں،  آٹا اور گڑ کے ساتھ بھی تیا ر کی جاتی ہے )، لوں جی(کیری/کچے آم کا سالن، اچار جیسا ذائقہ ہوتا ہے)، لُھکانا (لُ ھ ک ا ن ا ۔۔۔ چھپانا)، لَوبھ (لالچ)، مَھیری  (م ھ ے ری۔۔۔دلیہ کو چھاچھ میں پکانا، سردیوں میں باجرا استعمال کیا جاتا ہے  )، مِحجَتۡ    (مسجد، عبادت گاہ )، مِلنی (خان زادہ  رخصتی کے وقت فریقین کے بزرگ باہم بیٹھ کر مسجد، مدرسہ، جماعت خانہ، وغیرہ کے لیے کچھ نہ کچھ رقم دیتے ہیں)، مُس سُو (مجھ سے)، مِسّی (بیسنی) مِسّی روٹی (بیسنی روٹی)،  نِپوتا (لاولد،ایک قسم کی بد دُعا ۔۔۔ نپوتا میری بات سُنَن کُو تیّار نہ ہے) ، نِسَڑکی(فارغ، جسے کام کاج نہ ہو ۔۔۔بھتیج بہو  ڈوبی نسڑکی ہے)، نِیَار (ن ی ا ر گھاس بکری بھوکی مر ری ہے اسے نیا رتو گیر(گ ے ر)  دے)، نیاؤ,  نیائے   (صحیح انصاف)، نِچَاؤلا (خاموش  ۔۔۔ نچاؤلا  بیٹھ جا)، نیاؤ (ارادہ، کام کرنے کی منصوبہ بندی)، ہئیاں/ہئیں (یہاں)، ہوآں(وہاں)، ہنسلی ٹھنڈی کرنا (۱۔ نذر/منّت، ۲ بیٹے کی پیدائش پر۱۰ ربیع الثّانی کو ایک رُپے کا سکّہ بچےّ کے گلے میں ڈال کر ریوڑی وغیرہ شیرینی کے طور پر بانٹی جاتی تھی،  ۱۱ ربیع الثّانی کو اس سکّے کو اُتار لیتے۔ اس طرح ۱۱ سال مکمل ہونے پر جمع شدہ  ۱۱ رُپے اور اپنی طرف سے حسبِ توفیق رقم ملا کر عموماً  گُڑ  کے چاول پکائے جاتے تھے۔ اسی رسم کو ہنسلی ٹھنڈی کرنے کی رسم کہا جاتا تھا ۔  آج کل پہلی بار بچےّ کے گلے میں  چاندی کا بنا ہوا چاند ڈالتے ہیں اور ۱۱ برس بعد حسبِ توفیق گیارہویں شریف منائی جاتی ہے۔)، ہمبے  (  ہ م ب ے ۔۔۔ ہاں، درست). حواشی: ۔۔ شاہ لطیف جی بولی جو تنقیدی جائزو ص ۴۷ (محقق:فہمیدہ شاہ، مقالہ برائے ڈاکٹر آف فلاسفی ۲۰۰۷ ء  شعبہ سندھی، کراچی یونی ورسٹی) ۔۔۔ ایضاً ص ۴۷ ۔۔۔ ایضاً ص ۴۷ ۔۔۔ایضاً ص ۴۷ ۔۔۔ایضاً ص ۴۸ ۔۔۔ تحقیق جام شورو شمارہ ۱۶، ۲۰۰۸ ص۵۳ ۔۔۔   ایضاً     ص ۵۵ ۔۔۔ ڈاکٹر عنایت لغاری ، چیئر پرسن سندھی ڈپارٹمنٹ فیڈرل اردو یونی ورسٹی کراچی۔سندھی بولی کا ایک لہجہ، مارواڑی مطبوعہ کینجھر جرنل  شمارہ ۱۲، سال ۲۰۰۹ ء، سندھ یونی ورسٹی جام شورو ص ۱۶۵ (سنڌي ۽ راجسٿاني ٻولي جو مزاج، هڪ ٻئي جي بلڪل ويجهو آهي۽ سنڌي ٻولي ۽ راجسٿاني،۾ صوتي، صرفي ۽ نحوي هڪ جهڙائي تمام گهڻي آهي) ۔۔۔ ایضاً ص ۱۶۲ (ٻولي انسان جي جذبات ، خيالات ۽ احساسات جي عڪاسي ڪري ٿي. هر علا.ئقي ۾ ملڪ جي رهڻي ڪهڻي، جاگرافيائي حالت ۽ سياسي حالتن جي اپٽار ٻوليءَ ذريعي ئي ممڪن آهي.) ۔۔۔ ایضاً ص ۱۶۶ (موجوده سنڌي ٻولي، سان گجراتي سنڌي ، سنڌي ۽ مارواڙي ۾، سنڌي ۽ ميواتيءَ ۾، سنڌي ۽ بانگڙو ۾،  سنڌي ۽ سرائيڪيءَ   ۾ ، سنڌي ۽ ملتانيءَ ۾، سنڌي ۽ پوٺاهاريءَ ۾، سنڌي ۽ ڌنيءَ ۾، سنڌي ۽شاھپوريءَ ۾، ۽ ڇاڇي جي سندھي ۽ ڪشميري ۾، سنڌي ۽ دارديءَ ۾، سنڏي ۽ ڀيليءَ ۾، سنڌي ۽ باگڙيءَ جي وچ ۾تمام گهڻي لسانياتي، تھذيبي۽ تمدني هڪجهڙائي نظر اچي ٿي.) ۔۔۔ مرقع میوات ۲۰۰۲ ء ص۱۸۴ ۔۔۔۔ ایضاً   ص  ۱۸۴ بحوالہ ٹاڈ راجستھان جلد اول ص ۳۶۳ ۔۔۔ عزیز انصاری ڈاکٹر " اردو اور راجستھانی بولیاں" (، مطبوعہ حرا فاؤنڈیشن پاکستان رجسٹرڈ، 100/7-D-2گلش فاروق، نارتھ کراچی۔ سال اکتوبر 2000؁ ص ۴    ۔۔۔ تحقیق شمارہ ۱۵ (مقالہ نگار: ڈاکٹر محمد یوسف خشک۔  سچل سرمست کی اردو شاعری اور اس کے مرتّبین)   ص ۶۶۰   ۔۔۔۔ ایضاً  ص۲۴۸   ۔۔۔۔ ایضاً ص ۲۴۸  ۔۔۔ مرقع میوات  ص ۲۰۵   ۔۔۔ عزیز انصاری ڈاکٹر " اردو اور راجستھانی بولیاں" ص ۱۷۶   ۔۔۔ اندر سبھا  ص۱۴۸، ۱۴۹   ۔۔۔ ایضاّ ص ۱۵۱

کاٹ کم وبیش ۳۲/۳۳ برس قبل میں نظم و نثر پر کچھ نہ کچھ طبع آزمائی کیا کرتا  تھا (میرا تخلص " نثار" ہوا کرتا تھا)، اس سلسلہ میں صاحبِِ دیوان شاعر سمیعؔ الوریؒ  ؂ ۱  اور حکیم اختر مرزا دردؔ بریلوی ؒ ؂ ۲ میری رہنمائی فرماتے تھے۔ مذکورہ اساتذہ کرام کی شفقتوں کے طفیل میں اس قابل ہوگیا کہ میری شاعری  اورمضامین وغیرہ نہ صرف  بیداری ؂ ۳،  مجلہ  نئی قدریں ؂۴ اور دیگر چھوٹے موٹے اخبارات و رسائل میں گاہے بہ گاہے شائع ہونے لگے۔بینک کی مصروف ترین نوکری کے باوجود میں راتوں  کو شاعری، نثر نگاری اور خوش نویسی پر طبع آزمائی کرتا۔ یہ سلسلہ یوں ہی رینگ رہا تھا کہ ایک ادبی کتاب میں مجھے ڈاکٹر سیّد عبداللہؒ کا پتا مل گیا۔ میں نے اپنی کچھ غزلیں  اُنھیں بھیج دیں تاکہ ان کی رائے جان سکوں۔ ڈاکٹر صاحب مرحوم نے  تفصیلی تبصرہ  کے لیے تو اپنی معذوری ظاہر کی تاہم  میری شاعری کی تعریف (غالباً میرا  دل رکھنے کی وجہ سے) کی۔ بہر صورت میں نے علمائے لسانیات،     شعراء   اور ادباء سے رابطہ جاری رکھا۔ اسی اثناءمیں معروف شاعر  جناب حفیظؔ جالندھریؒ کو اپنی  غزلیں  وغیرہ  بھجوادیں۔ جناب حفیظؔ جالندھریؒ صاحب نے اپنے جوابی پوسٹ کارڈ میں فرمایا کہ "بیہودہ گوئی چھوڑ کر نعت اور صاف ستھری نثر پر توجہ دو" ۔   ؂۵    اس خط نے  مجھ پر ایسا جادوئی اثرکیا کہ کوشش کے باوجود بھی نہ میں شاعری کرسکا اور نہ ہی نثر نگاری  ۔ شب و روز یوں ہی گزرتے رہے، میں نے بینک  ؂ ۶   سے ریٹائرمنٹ کے    بعد وکالت  شروع کردی۔ تقریباً دو سال قبل  ڈاکٹرسیّد جاوید اقبال ؂ ۷سے  حادثاتی مُلاقات ہوئی۔ چند منٹ کی مُلاقات کے بعد مجھے  ایسا محسوس ہوا کہ ادبی کیڑا میرے دماغ میں پھر سے رینگنے لگا ہے۔ بسیار کوشش کے باوجود دوبارہ بالمشافہ ملاقات  تو   نہ ہو سکی تاہم ٹیلی فونک رابطہ بحال رہا۔  ڈاکٹرسیّد جاوید اقبال صاحب   ؂ ۷  نے "خان زادوں کی بولی" پر تحقیقی مقالہ کی تیاری کے سلسلہ میں تذکرہ کیا۔ مجھے ایسا لگا کہ ڈاکٹر صاحب نے جادو کی کاٹ کردی ہےاور میرے اندر کا  ادبی کیڑا غالباً پھر  سے بیدار ہو چکا ہے۔ میں نے  مضمون لکھنا شروع کردیا۔اور ایسے الفاظ بھی جمع کرنا شروع کردیے جو خان زادوں کے ہاں  بولے  جاتے رہے ہیں۔ اس سلسلہ میں، میں کتنا کام یاب ہوا ہوں اور   اس کی کتنی اہمیت ہے ۔۔۔ اس کا اندازہ لگانا میرا نہیں بلکہ اہلِ علم کا کام ہے. موضوع چاہے جو بھی ہو اسے ضبطِ تحریر میں لاتے وقت اس کی املا کو مروجہ اصولوں کے مطابق ہونا چاہیے۔ تاکہ نہ صرف عام قاری بلکہ طالب علموں کی رہنمائی ہو سکے۔ یہی وجہ ہے کہ موضوع سے ہٹ کر املا   ؂   ۸   کے لیے  بھی چند صفحات مختص کر دیے گیے ہیں۔ اس سلسلہ میں قبلہ ڈاکٹر رفیع الدین ہاشمی صاحب ، امی ننٹ پروفیسر، ہایر ایجوکیشن کمیشن، شعبہء اقبالیات، اورینٹل کالج پنجاب یونی ورسٹی لاہور کی کتاب  "صحتِ املا"، ڈاکٹر سیّد جاوید اقبال صاحب صدر شعبہء اردو سندھ یونی ورسٹی جام شورو کے مقالہ برائے   پی، ایچ، ڈی  "مکتوباِتِ امیر مینائی کا تحقیقی جائزہ ،نگار پاکستان اور ماہانہ اردو ڈائجسٹ لاہور کے مضامین سے استفادہ کیا گیا ہے۔ اظہار تشکُّر: سپاس گذار ہوں ڈاکٹر سیّدجاوید اقبال صاحب  (صدر شعبہ اردو سندھ یونی ورسٹی جام شورو) کا  جن کی تحریک سے ہی میں یہ کتاب لکھ سکا ہوں۔ نیز تحقیق کے سلسلہ میں محترم دوست عبدالتواب شیخ صاحب (رپورٹر تکبیر کراچی) کا بھی شکر گذار ہوں جنہوں نے گاہے بہ گاہے اپنے قیمتی مشورے دیے۔جناب راشداحمد خان زادہ، بانی، خان زادہ ویلفیئر وسیلہ فاؤنڈیشن کی خدمات بھی ہمیشہ یاد رہیں گی۔کتاب کی اشاعت بھی راشدبھائی کی ذاتی دل چسپی کی مرہون منت ہے۔ بہت زیادتی ہوگی اگر میں اپنے بیٹے محمدفائق خان زادہ کا تذکرہ  نہ کروں ، جنہوں نے نہ صرف کمپوزنگ میں میری بھرپور مددکی بلکہ علمی مشورے بھی دیے ۔اللہ ربُّ العزّت ان کی مدد فرمائے ۔علمی اور عملی کامیابیاں اس کا مقدّر ہوں (آمین)

چوتھا باب خان زادہ لہجہ اس عنوان کے تحت خان زادہ لہجے کو  سمجھنے کی کوشش کی گئی ہے. آگہی ہو سکے۔ شیخ سعدی رحمتہ اللہ علیہ کی چند حکایات کو یہاں خا ن زادہ لہجے میں ڈھالنے کی جسارت کر رہا ہوں۔ سونے کی اینٹ ییک (ایک)  دین دارکوُ سونے کی اینٹ کہیں  سو (سے)  مل گئی۔ مگر دنیا کی اس دولت نے اس کے  بھیتر (اندر) کی دولت چھینڑ (چھین) لی۔  اوہ (وہ)  ساری رات نوں ای  (یوں ہی) سوچن (سوچنے) لگا  کہ اب او (وہ) پھتر (پتھر) کا کھپصورت (خوب صورت)  گھر     بنڑا ئیں (بنائے) گا۔نوکر چاکر ہو وانگے (ہوں گے) اور سُترے سُترے  ( ا    چھےا   چھے ) کپڑے لتّے ( بنڑوانوگا)    گا ۔ ای (یہ) سوچ کےاو پاگل ہو گَیا۔  نہ کھانڑ (کھانے) کُو جی کرتا  نہ پہنڑ (پہننے) کُو ،نہ ای اللہ کُو یادکرنڑ کُو (کو)۔ ییک دن  صُبے  (صبح) کے بکھت (وقت)  او جنگل کو نکل گیا۔ ہواں (وہاں) دیکھا کہ ایک آدمی قبر پے (پر)  اینٹ بنانڑ (بنانے)  کے واسطے مَٹی گوندھ  را (رہا) ہے۔ ای   نجارا (نظارا)  دیکھ کے اس کا تور پھٹا کا پھٹا رہ گیا ۔  اسے کھیال (خیال)  آیا کہ میرے مرنڑ (مرنے) کے بعد میری قبر کی مٹی سو بھی اینٹ ببنڑائیں (بنائی) جَاوَن (جائیں) گی۔ اورسب ہیں ای  دھرا رہ  جاوے  گا۔سونے کی اینٹ سوُ  دل لگانا برا ہے۔ دل لگا تو اپنے اللہ سُو لگا۔ای سوچ کے اس نے اینٹ پھینک دی اور اچھی جندگی (زندگی)  بسر کرن (کرنے) لگا۔

گربت اور بھست (غربت اور بہشت) دو آدمی قبرستان میں بیٹھے تھے۔ ایک اپنے مال دار باپ کی قبر پے، اور دوسرا اپنے دربیس (درویش) باپ کی قبر پے۔ امیر جادے (زادے)نے دربیس کےچھورے (بیٹے) کُو طعنہ دیا کہ میرے باپ کی قبر کا صِندوق پھتر(پتھر) کا ہے۔۔ اس کا کتبہ رنگین ہے اور پھرس (فرش)  سنگ مرمر کا ہے اور پھروجے (فیروزے) کی اینٹ اس میں جڑی ہے۔   تیرے باپ کی قبر کیسی کھراب (خراب)  ہو گئی ہے کہ مٹی اس پے  پڑی ہے اور دو اینت اوپر دھری (رکھی) ہیں۔۔ دربیس جادے  (زادے)نے جواب دیا ای (یہ) تو ٹھیک ہےمگر ایبی (یہ بھی) تو  سچ ہے کہ قیامت کے دن جب مردے  کبرن (قبروں) سو (سے) اُٹھن  (اٹھیں)گے، اس سو پہلے کہ تیرا باپ پھترن کے نیچے سو نکلے گا  میرا باپ جنت میں پہنچ جائے گا۔

قیمتی موتی بارس کا کطرا بادل میں سو  گرا  اور سمندرے  دیکھ کے سرم  کرن  لگا کہ سمندر کے سامے میں کیا ہوں اور اپنے آپ کوُ حکارت سو   دیکھا۔ تو ییک سیپی نے اس کو منہ میں لے لیا اور دل سو، اسے پالا پوسا۔ تھوڑے دنن کے بعد ای  کطرا  ییک  کیمتی  موتی بن گیا اور بادسا  کے تاج میں سج گیا۔ گِجا (غذا) ارسیر بابکان (ایران کا بادشاہ) نے ایک حکیم سو پوچھی  "انسان کو دن میں کتنی   گِجا   کھانی  چہئے  " حکیم نے کہی  " ڈیڈ  پاؤ" بادساہ نے پھرمایا کہ اتی سی مکدار بھلا کیا طاقت دے گی۔۔۔؟ حکیم نے کہی "جہاں پناہ انسان کی صحت  کو اتنائی اسی قدر) بہت ہے۔ جو آدمیاس سوجاداکھائے گااو گجا کا بوجھ اٹھاوےہے۔ قرض کچھ گریبکسی بنیے کے کرجدارہو گئے تھے۔ بنیا تکاجے (تقاضے)پے تکاجےکرتا ، ساتھ ساتھ کھوب سناتا بھی۔ مگر  گریب برداس کر لیتے۔ ییک دانا  کو جب قصے کا پتا چلا تو یہ بات کہی کہ نفس کو کھانے کے وعدہ پے ٹالنا،  بنئے کو روپوں کے وعدہ پر ٹالنے سے زیادہ آسان تھا۔ رسوائی ایک آدمی  حَجرَت داؤد طائی کی خدمت میں حاجِرہو کے اُس سوُ ییک بات کہی کہ اوپھلانےصو پھی( صوفی)کُو  دیکھ آیا ہے او (وہ)تو سراب (شراب)کے نسے (نشے)میں  بے ہوس (مدہوش)پڑا ہے۔ اس کے کپڑے لتےگندگی میں بھرے پڑے ہیں اور کتے اس کے نجیک (نزدیک )بیٹھے ہیں۔ داؤد طائی کُو  اس کی بات سُن کے بَڈا (بڑا)گَم(غم) ہوا۔ اور طائی صا حَب نے بڈے (بڑے)پتے کی بات کہی کہ بھائی سچا  دوسَت آجی(آج ہی) کے دن کام کرے (کرتا)ہے۔تُو ابھی جا کے صوپھی صاب کو، لی آ(لے)ٓ۔ اس نے بہت کھراب(خراب) کام کرا(کیا) ہے اور صوپھین (صوفیوں کو(کے) ناؤں (نام) کو بگاڑ چھوڑا ہے۔ ای(یہ) سُن  اوو(وہ) آدمی تو پریسان (پریشان)ہوگیا اور اس کے دل میں مروڑ(وسوسے) اٹھن(اٹھنے) لگی(لگے) کہ اسے گندگی سُو(سے) ،گھن آوے ہے۔ مگر حضرت طائی صاب کو کیسے جبَاب(جواب) دیتا۔ موا کیا کرتا، بو باس (بد بو) تو تھی پر اس صوپھی کُو کندھے پے پٹک(پٹخ) کے  جب بجار(بازار)سو (سے)گُجرا(گذرا) تو صوپھی کو دیکھ کے سارا بجار اکھٹا ہوگیا۔لوگ  طعنے دیَن(دےن) (دینے) لگے۔ کوئی کہتا اس در بیس کُو تو دیکھو اس کی دین داری کو کیا کہنا۔ کوئی کہتا آج کے صوپھین کو دیکھو کہ سراب پین  (پینے)کے  بعدییک(ایک) تو مدہوس اوردوسرا   آدھا مدہوس۔تھُو ہے ان کی اوکھات(اوقات) پے۔ جِتے منہ اتنی باتیں۔ او آدمی لوگن (لوگوں)کے طعنے سنتا رہا۔ اور کھون(خون) کے گھونٹ پیتا رہا۔اللہ اللہ کرکے اس صوپھی کے گھر پہنچا۔ کھوب سرمندگی ہوئی۔ اور سرمِندگی کی ا وجہ سے رات کی نیند اُڈ (اڑ) گئی، ساری رات کرونٹ(کروٹ) بدلتا رہا۔ دوسرے دن حجرت طائی کی کھدمت میں حاجر ہوا تو اُنھوں نے ہنس کر پھرمایا کہ گلین میں اپنے بھائی کی عِجّت کھراب مت کر،  نہ تو دنیا والے تیری عجت کھراب کردیدیں گے۔ سِرَپھ ییک داؤ ییک (ایک) آدمی کُستی (کشتی)  لڑن (لڑنے)میں مسور(مشہور) تھا۔ اوور (اور) تین سو ساٹ  داؤ پیچ جانے ہے۔ اور روجانہ ییک  داؤ سو کستی لڑے ہے۔ ییک ساگِرَدۡ (شاگرد)پے تو اوو(وہ) مہربان تھا۔ اے تین سو انسٹھ داؤ سکا (سکھا)  دیے ہر ییک اپنے پاس رکھا۔ٿ اوو  نوجوان کچھی (کچھ ہی) دنن (دنوں) میں جبردست(زبردست) پہلوان بن گیا اور پرے پرے تک اس کی مسوری ہوگئی۔ اور مُلَک بھر میں اس پہلوان کا  مُکابلا (مقابلہ) کرن (کرنے) کی ہمتی (ہمت)  نہ ہوئی۔ ییک دفعہ اس نوجوان نے اپنی طاقت کے بل پے بکھت   (وقت)کے بادسا،  سو (سے) کہی کے (کہ)اُستاج (استاد)  جو  مج (مجھ) سو  بڈا(بڑا) ہے اوو بُجُرگی (بزرگی) اور تربیت کی وجہ سو ہے۔ نا تو میں اوس سو طاقت اور پھن (فن) میں کم نا ہوں۔ بادسا نے استاج اور ساگرد کی کستی کروان کا حکم دے دیا۔ اور دنگل کا کھوب  ُخوب) بندوبست کروادیا۔ اسے دیکھن کوُ  (دیکھنے کو) بادسا، اپھسر (افسر) ، درباری اور سارے ملک کے پہلوان کٹھے (اکٹھے)  ہوگئے۔ اوو نوجوان مَسَت ہاتھی کی طرے دنگل میں آیا۔ جیسے پہاڑ کوُ اُپاڑ (اکھاڑ)  پھینکے گا۔ بوڈھا (بوڑھا) استاد سمج (سمجھ) گیا کہ نوجوان طاقت میں اوس سو  بڈھ (بڑھ) گیا ہے مگر داؤ  کا  توڑ اوس کے پاس نا ہے۔ استاج نے اسے دونوں ہاتن سو سِر پے اٹھا کے جمین (زمین) پے دے مارا تو ہر طرپھ (طرف) سور، ای ، سور مچ  گیا۔

جس کا کام اُسے ای ساجے (جس کا کام اسے ہی ساجھے) ییک آدمی کی آنکھ دکھنی آگئی۔ اوور علاج کے واسطے جناورن کے ڈاکٹر کے پاس گیا۔ اس نے جناوران والی دوا اس کی آنکھ میں گَیِر(گ ے ر)  دی۔اوس دوا سو آنکھ کیا اچھی ہوتی اوو تو نرپٹ اندھا ہو گیا۔ اور ڊڈاکٹر سو لڑن لگا۔ہی ایں تلک کے بات  کوٹ کچیری میں جا  پونچی۔ کاجی نے کہی کے ڈھور ڈاکٹر پے کچھی ڈنڈ نا ہے اگر ای گدھا  نا ہو تا تو    ڈھو ر ڈاکٹر کے پاس کیوں جاتا۔ دانان کے نجدیک ای بے او کوپھی کی بات اے۔ کے ایسے کام کُو کسی  نا تجربہ کار آدمی  کو دیا جائے جس کے واسطے تجربہ اور پھن لاجم ہے

دادا ہے جا "دادا ہے جا" ایک کردار جو میوات میں کافی مشہور تھا۔ آج بھی ایک صدی سے زائد عرصہ گذرنے کے باوجود گھروں میں ان سے منسوب کہاوتوں کی بازگذشت  سنائی دیتی  ہے۔  میواتی اور خان زادہ میں ملاحظہ کیجیے۔

ہیلی کوپٹر ییک (ایک) دن دادا ہے جا، کے گاؤں سو (سے)ییک ہیلی کوپٹر گُجرو(گزرا)۔ جب گاؤں کے لوگن (لوگوں) نے اسے دیکھو (دیکھا) تو لوگن کَو جتھو (ہجوم) 'دادا ہے جا' کے پیے (پاس) گیو  (گیا)کہ کہا (کیا)گجب (غضب) ہو گیو (گیا)  کہ ای (یہ) مسین (مشین) اگّاس (آسمان) کُو (کو) چڑھی جاوے  (جائے)ہے پتو  (معلوم)نہیں کہا (کیا) ہے۔ 'دادا ہےجا' توئی (تو ہی) بتئیو (بتا) ای (یہ) کہا  (کیا) ہے۔ 'دادا ہے جے' نے اپڑیں (اپنی) ناڙڙڑ (گردن) اونچی کری   اور  بولو  (بولا)کہ ای (یہ) تو کوئی  مسلوئی (مسئلہ ہی) نہ  (نہیں) ہے۔ چلو چھورو (لڑکو) اپڑیں ڙڙ (اپنے) گھرن (گھروں)  سو (سے) چھاج لی(لے)  آؤ ۔اور پہاڑپے (پر) چڑھ جاؤ۔ پھر توڙ گاؤں  کا(کے) چھورا (لڑکے) چھاجن سودو (سمیت) پہاڑ اوپر چڑھ گئے اور دادو (دادا) بھی   چڑھ گیو (گیا)۔دادو (دادا)حکم کرنڑ (کرنے) لگو(لگا) کہ چھاجن (چھاجوں) کُو اپنے ہاتن (ہاتھوں) سو (سے)باند(باندھ) لو اور پہاڑ سو (سے) کُود پڑو۔ ای سنڑ (یہ سُن) کے جا مَرَد (باہمت) جوان جمان (جوان) چھورے (لڑکے) چھاجن (چھاجوں) کُو ہاتن (ہاتھوں) میں باند (باندھ) پہاڑ سو(سے) کود پڑے ۔ جب  گھنڑوئی (کافی) سمے (وقت)  بیت گیو (گیا) تو بڈے بو ڈین  (بڑھے بوڑھوں) نے پوچھو (پوچھا) کہ دادا کہا (کیا)  ہو گیو (گیا) چھورا (لڑکے) واپس نہا یا (نہیں آئے)۔ دادو (دادا) بولو (بولا)ہم نے تو اُڈا  دیو (اُڑوا دیا) ،  اُنن (ان کا) کو  جب  ،دل کرے گو (گا) واپس آجاوَن  (آجائیں)گے۔

ہاتھی دادا ہے جا ییک دن جنابرن کی پیڑی دیکھن(ڑیں کی آواز) لُو گَیو۔ ہو آن ای ہاتی دیکھو۔ دادا ہے جا کی سمج میں نا آیو کہ ای کون (ڑں) جو جنابر ہے۔ دادو ہاتی کُو گور سو دیکھن(ڑں) لگو وا کے مالک نے سوچو کے دادو ہے جو کام کو مانس (ڑں) ہے ای جرور کیمت بڈھواوے گو۔ ہاتی کے مالک نے دادی کُو ییک بیسی دان کردی۔ پر دادو گھڑی گھڑی ہُون چکر لگان (ڑں) لگو۔ مالک نے  دادے سو  ای بات کہی کے دادا توئے کہا ہو گیو۔ دادو بولو بھلا مانس میں سوچوں  ہوں کے اس کو مھوں کے طرپھ ہے۔ موئے تو آگے پیچھے پونچی پونچ نجر آوے ہے۔

]] کتابیات: ۱۔ عِلمی لُغات اشاعت اکتوبر ۱۹۸۳ء (مصنّف، وارثؔ سرہندی) ۲۔ تحقیق   ۱۹۹۸ء   ۱۹۹۹ءمشترکہ شمارہ   (شعبہ جاتی مجلہ، شعبہ اردو سندھ یونی ورسٹی جام شورو) ۳۔ تحقیق  شمارہ ۱۶، ۲۰۰۸ (شعبہ جاتی مجلہ، شعبہ اردو سندھ یونی ورسٹی جام شورو) ۴۔سب رس (یعنی قصۂ  حسن و دل)، اشاعت چہارم ۱۹۷۷ ء تصنیف  ملّا وجہی، مرتبہ ڈاکٹر مولوی عبدالحق، انجمن ترقی اردو کراچی ۵۔ مرّقع میوات   ،۱۹۳۵ ء (شرف الدّین احمد شرفؔ)، دوسرا ایڈیشن ۲۰۰۲ ء زیرِ انتظام : ماہ نامہ نوائے خان زادہ کراچی۔ ۶۔تاریخ خان زادہ راجپوت المعروف بہ مرّقع میوات    ۱۹۸۳ءناشر خان زادہ تاریخ کانفرنس ۷۔ زبان اور اُردو زبان، ڈاکٹر فرمانؔ فتح پوری ، ایڈیشن  ۱۹۷۳ ء، قمر کتاب گھر کراچی۔ ۸۔ تاریخ راجپوت (وادیٔ سندھ) ۱۹۷۹ ء، راؤ مظفّر حُسین، ناشر راؤمحمد امتیاز ڈیرہ غازی خان۔ ۹۔ سہ ماہی الزُبیر بہاول پور ۲۰۱۲ شمارہ نمبر۱ ۔۔ اُردو اکیڈمی بہاول پور۔ ۱۰۔ بہارِ شریعت (مفتی محمد امجد علی اعظمی ) انٹرنیٹ ایڈیشن، ناشر مکتبتہ المدینہ پرانی سبزی منڈی کراچی ۔ ۱۱۔کینجھر جرنل شمارہ ۱۲ سال ۲۰۰۹ ء، شعبہ سندھی سندھ یو نی ورسٹی جامشورو۔ ۱۲۔ عصرِ حاضر کی نمایاں خان زادہ راجپوت شخصیات ( جون ۱۹۹۳ء) مرتب: شاہد احمد خان زادہ، ناشر: خان زادہ راجپوت پبلی کیشنز، آفس نمبر ۱۳، تیسری منزل، صدر کراچی نمبر ۳ ۱۳۔ سر گذشتِ الفاظ ۱۹۶۹ء (احمد دین۔ بی اے)، شیخ غلام علی اینڈ سنز، لاہور۔ ۱۴۔ تحقیقی جائزے ۱۹۶۸ء (ڈاکٹر غلام مصطفیٰ خان) عجائب اسٹورز، فرئیر روڈ سکھر ۱۵۔ ذاتن جی انسائیکلو پیڈیا (ذاتن جی انسائیکلو پیڈیا) ۲۰۱۲ء سندھی (خیر محمد  برڑو) مراد  پبلی کیشنز، قاضی محلہ،  سہون شریف، ضلع دادو، سندھ ۱۶۔ تخلیقی ادب شمارہ ۶ سال ۲۰۰۹، نیشنل یونی ورسٹی آف ماڈرن لینگوئجز اسلام آباد ۱۷۔ تخلیقی ادب، شمارہ ۷، نیشنل یونی ورسٹی آف ماڈرن لینگوئجز، اسلام آباد۔ ۱۸۔ اوراقِ دل (سمیعؔ الوری خان زادہ) ۱۹۔ مخلوط تقدیر نامے (سمیعؔ الوری خان زادہ) ۲۰۔میری پیاری کتاب(سمیعؔ الوری خان زادہ) ۲۱۔ تزئین ساہتی (سمیعؔ الوری خان زادہ) ۲۲۔ آثارِ قدیمہ  (سمیعؔ الوری خان زادہ) ۲۳۔ چراغ (سمیعؔ الوری خان زادہ) ۲۴۔ کام کی باتیں (سمیعؔ الوری خان زادہ) ۲۵۔ علم و ادب(سمیعؔ الوری خان زادہ) ۲۶۔ تاریخِ ساہتی  (سمیعؔ الوری خان زادہ) ۲۷۔ تحقیق  شمارہ ۱۵، ۲۰۰۷ (شعبہ جاتی مجلہ، شعبہ اردو سندھ یونی ورسٹی جام شورو) ۲۸۔ اردو اور راجستھانی بولیاں (ڈاکٹر عزیز انصاری)، مطبوعہ حرا فاؤنڈیشن پاکستان رجسٹرڈ، 100/7-D-2گلش فاروق، نارتھ کراچی۔ سال اکتوبر 2000؁ ۲۹۔پاکستانی اردو لغات (جامع) کا تقابلی جائزہ ، محقق شمیم احمد، مقالہ برائے پی،ایچ،ڈی نیشنل یونی ورسٹی آف ماڈرن لینگویجز اسلام آباد۔ (قلمی) ۳۰۔میر سوز،آثار و افکار، محقق سرادار احمد خان مقالہ برائے پی،ایچ،ڈی ۱۹۷۱؁  سندھ یونی ورسٹی جام شورو (قلمی) ۳۱۔ فرہنگ محمد قلی قطب شاہ مع حواشی و تعلیقات، محقق نثار احمد، مقالہ برائے پی ایچ ڈی اردو ۲۰۰۹؁ ، سندھ یونی ورسٹی جام شورو ۳۲۔ شاہ لطیف جی بولی جو تنقیدی جائزو (محقق:فہمیدہ شاہ، مقالہ برائے ڈاکٹر آف فلاسفی ۲۰۰۷؁ شعبہ سندھی، کراچی یونی وارسٹی)